**Paziņojums**

**par līdzdalības iespējām likumprojekta “Grozījums Personu apliecinošu dokumentu likumā” izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts. |
| 2. | Dokumenta nosaukums | Grozījumi Personu apliecinošu dokumentu likumā. |
| 3. | Politikas joma un nozare vai teritorija | Iekšlietu politika. |
| 4. | Dokumenta mērķgrupas | Ārzemnieki, par kuriem no 2021. gada 28. jūnija tikt iekļautas ziņas Fizisko personu reģistrā un kuri varēs pieprasīt ārzemnieka personas apliecību - eID karti.Par 14 gadiem jaunāka Latvijas pilsoņa un Latvijas nepilsoņa vecāki. |
| 5. | Dokumenta mērķis un sākotnēji identificētās problēmas būtība | Ņemot vērā, ka Fizisko personu reģistra likumā ietverts tiesiskais regulējums, ar kuru ārzemniekiem, par kuriem iekļautas ziņas Fizisko personu reģistrā, no 2021. gada 28. jūnija paredzētas tiesības pieprasīt eID karti, nepieciešams papildināt Personu apliecinošu dokumentu likuma 5. panta pirmo daļu ar 6. punktu, ieviešot jaunu eID kartes tipu – ārzemnieka personas apliecība.Likumprojektā precizēta tiesību norma, ar kuru noteikts, kādos gadījumos par 14 gadiem jaunāka bērna personu apliecinošu dokumentu neizsniedz vienam no bērna vecākiem. Iepriekš minētā tiesību norma bieži tika neprecīzi tulkota un tādējādi iesniegumu par personu apliecinoša dokumenta neizsniegšanu vienam no par 14 gadiem jaunāka bērna vecākiem Pilsonības un migrācijas lietu pārvaldē iesniedza vecāks, kura bērns bija ārzemnieks. Likumprojektā precizēts, ka šādos gadījumos iesnieguma iesniedzēja par 14 gadiem jaunāks bērns ir vai nu Latvijas pilsonis vai Latvijas nepilsonis.  |
| 6. | Dokumenta izstrādes laiks un plānotā virzība | Paredzēts likumprojektu pieteikt izsludināšanai Valsts sekretāru sanāksmē līdz 2021. gada 22. februārim. |
| 7. | Dokumenti | Likumprojekts un tā [anotācija](file:///C%3A%5CUsers%5Cinese.sproge%5CDocuments%20and%20Settings%5Cvitak%5CLocal%20Settings%5CTemp%5CIEMAnot_070613_ZinParbKart.doc). |
| 8. | Sabiedrības pārstāvju iespējas līdzdarboties | Rakstiski iesniedzot viedokli, iebildumus un priekšlikumus par izstrādāto likumprojektu. |
| 9. | Pieteikšanās līdzdalībai | Viedokļus, iebildumus un priekšlikumus lūgums iesniegt **līdz 2021. gada 14. februārim,** nosūtot tos uz elektroniskā pasta adresi ginta.dzelme@pmlp.gov.lv Iesniedzot viedokli, iebildumus vai priekšlikumus par likumprojektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | G.Dzelme, tālr.67219521, ginta.dzelme@pmlp.gov.lv |